Свет (комад у четири чина)/3
III

СИМА, пређашњи.

СИМА: Добар дан и на здравље!
НАДА и ЈЕЛКИЦА (скоче са својих места и прилазе му руци): Добар дан, Чика-Симо. (Узимају му шешир и штап и остављају).
СИМА: Јеси ли свршио ту твоју политику?
ТОМА: Чекај, само још да сазнам, шта мисли Русија.
СИМА: Ето ти сад. А која ти је фајда, што ћеш знати, шта мисли Русија?
ТОМА: Није ми никаква фајда, него тако, кад ти не дођеш тачно у три, ја онда морам нечим да се забављам.
СИМА (седа): А знаш ли, зашто сам одоцнио?
ТОМА: Е?
СИМА: Па купио сам.... гле.... (вади из џепа) нов шпил карата. Рекли смо данас да почнемо да те учим.
ТОМА: Јесте, Бога ми. Идите, децо, те нам спремите кафу. Јеси ли ми, Надо, направила коју цигару?
НАДА (дајући му табакеру): Јесам, оче (оде лево).
ЈЕЛКИЦА (оде за њом).

Свет (комад у четири чина)